JohanHeinsen/ENO huggingface dataset:
Aarhuus Stifts-Tidende, 1838-09-03
Tirsdagen den 21de August tildrog sig det høist mærkelige Phænomen, at en Skyepumpe, ledsaget med en frygtelig Susen og Styrteregn, gik over Landsbyen Veller, 2 1/2 Miil vesten for Randers. Forinden den naaede Byen drog den over en Faareflok med Vogter paa Tostrup Hede, hvormed den frygtelig skal have huseret ved at sammenhvirvle og nedkaste Faarene og Hyrden mod Jorden. Derpaa naaede den en Bonde, som afgiver den Forklaring, at han, efter med Voldsomhed at være bleven gjentagne Gange kastet og tumlet paa Marken, ei formener at kunne have udholdt Livet i et Par Minuter længere i Tilfælde dette Pumpevæsen ei havde forladt ham. Han beretter, at det blev aldeles sort for hans Øine, ligesom Aandedraget blev ham derovet. Derpaa maatte en Hest holde for, som, efter at være bleven nedstyrtet mod Jorden, blev trillet over 3 brede Agre, uden at Dyret, uagtet alle Anstrængelser, var istand til at springe op. Endelig fik Luftpumpen fat i Vellev, og anrettede her den frygtelige Skade, at omstyrte en heel Huuslængde; paa andre Bygninger bleve Tagene afrevne, Skorstenene nedstyrtede, og adskillige Brønde sammenkastede. Træer af temmelig Størrelse fandtes senere henkastede paa Byens Gade, uden mindste Spor hvor de tidligere havde staaet og vare komne fra Mærkeligt var det, at ingen Folk ved Husenes Omstyrtning aflivedes, kun Enkelte beskadigedes, ligesom nogle Fruentimmer besvimede. Skiepumpen fortsatte derefter sin Gang i nordlig Retning over Gudenaae, ved hvis Jndvirkning man formener, at den har taget Flugten mod de høiere Regioner og forenet sig med en Tordensky, som umiddelbar derpaa lod en Lynstraale slaae ned i Hallerup Bye, hvor denne ved at fare igjennem Skorstenen nedstyrtede Skorsteenspiben, sprængte selve Skorstenen, dræbte 2 Kyllinger i Kjøkkenet, løb igjennem den aabenstaaende Dør ind i Dagligstuen, hvor Moderen sad med sit Barn ved Kakkelovnen, dog uden at beskadige disse, og som rimeligviis derved fandt deres Frelse, at et aabent Vindue var den heldige Udleder for Lynstraalen, som ved denne Udflugt tog hele Vindueskarmen med sig.
Aarhuus Stifts-Tidende, 1838-09-03
Med den nedstyrtende Tordenregn fulgte endvidere gammelt Halm, Tækkebaand, Tækkekjeppe m. m., hvilke Sager end- og skal være fundne over een Miil borte fra Vellev, og som tilstrækkeligen godtgjør Skyepumpens Forening med Tordenskyen. (S. Bl.)
Aarhuus Stifts-Tidende, 1838-09-03
Handels=Efterretninger. Raps af dette Aars Høst, betales paa Hovedstadens Børs med omtrent 12 Rbd. eller 18 Mk. H. B. pr. Tønde. - Byg, hvis Værdi er af særdeles Vigtighed for offentlige Stiftelser, Beneficiarier, og Andre, der oppebære Kornindtægter og største Delen i denne Kornart, er solgt paa Kjøbenhavns Børs for 3 Rbd. 48 s. til Levering til næstkommende 1ste November, saaledes at der haves Udsigt til, at Capitelstaxten for indeværende Aars Afgrøde, hvilken sættes i Begyndelsen af næste Aar, vil blive meget fordeelagtig for Modtagerne, medens Yderne venteligen ville holdes skadesløse ved de høiere Priser, som de ville opnaae for deres Sæd. (Dagen.)
Aarhuus Stifts-Tidende, 1838-09-03
Strandinger. Det paa Tidslerne strandede Skib var den franske Fregat Conrageux, fra Havre bestemt til St. Petersborg med 400 Baller Bomuld, Gumme, Champagne, m.m. Masterne ere kappede, og Skibet sjunket til Relingen. Af Ladningen er bjerget 313 Baller Bomuld foruden nogle Kister Champagne, hvorefter Resten af denne tilligemed Vraget er bortsolgt ved Auction. Dødsfald. Capt. og Snedkermester Drewes, Controlleur ved det kgl. Theater M. Nielsen, Skrædermester L. Parduun, Kirstine Wibe, Discipel paa Hof=Apotheket Axel Møller, Christen Krarup, Agent Thomsen, Alle i Khvn. Madame A. S. Fencker f. Flock i Odense. Fru Leisneer, i Bredstedt.
Aarhuus Stifts-Tidende, 1838-09-03
Bekordringer og Afgang. Hidtilv. Byfoged i Holstebroe samt Herredsfoged i Hjerm og Ginding Herreder, Cancellisecretair Nellemann, beskikket til Byfoged i Thisted og Herredsfoged i Hillerslev og Hundborg Herreder. Garnisonschirurg i Fladstrand Fæstning, W. Willumsen, beskikket tillige til at være Districtschirurg for Frederikshavn og Horns Herred. Kammerskriver Sand til Toldcontrolleur i Nordborg. Cand. theol. O. Jørgensen til Sognepræst for Syderens M. blandt Fær verne. Cand. theol. J. Røgend til Adjunct ved Aarhuus Cathedralskole.
Aarhuus Stifts-Tidende, 1838-09-03
Kbhvns Børs=Cours den 31te August 1838. Hamborg 2 M. a vista 200 ½. Spec. 202 - 12 Mk. 2 s. 4 pC. kgl. Obl. 93 a 93 ½. Nat. Bl. Obl. (4 Febr. 1820. 101 1/2 a 102. 4 pC. uopsigelige Rigsb. Obl. 102 a 103.
Aarhuus Stifts-Tidende, 1838-09-03
Nationalbank Actier - Reisende med Dampskibet Dania. Fra Kallundborg til Aarhuus: Etatsraad Tauber, Professor Rector Tauber, Major Kjellerup, Grev Trampe, Kammerraad Kofoed, Søekrigscommissair Bagge, Frøken Schantz, Particulier, Rottbøll med Tjener, Candidatus juris Dahl, Handelsfuldmægtig Freund, to Studenter Dahl, Kjøbmand Cohn Cand. phill. Kofoed, Bøssemager Løbnitz og Kone, Muurmester Wang, Handelsbetjent Gerdes, Lieutenant v. Cetti, Pastorerne Jensen og Damkiær, Kjøbmand Bjerring, Proprietair de Thygeson og Frue, Frøken Feddersen. FraKyholm, Kjøbmand Jensen og Auctionsholder Hertz. Fra Aarhuus til Kallundborg: Professor J. Schouw med Familie, Examinatus jur. Tersling, Cand. jur. C. Weis, Cand. phill. Tegder, Contoirist J. Müller, Enkemadame Plenge med 2 Børn, Jfr. Beyer, Jfr. Thora Hansen, Justitsraad Øckenholt med Frue og 2 Døttre, Adjunct Kemp, Kammerjunker Ritmester v. Voigt, Hofjægermester Zeuthen, Proprietair v. Bracht med Frue, Capitain v. Bülow med 2 Døttre, Socadet Brink=Seidelin, Handelsfuldmægtig Richter, V Student L. v. Moltke.
Aarhuus Stifts-Tidende, 1838-09-03
Bekjendtgjørelser. Onsdagen den 5te September førstkommende, om Aftenen Kl. 1, afholdes Generalforsamling i Selskabet Polyhymnias Locale, hvilket herved overeensstemmende med Lovene bekjendtgjøres til Medlemmernes behagelige Efterretning. Aarhuus, den 30te August 1838. Directionen.
Aarhuus Stifts-Tidende, 1838-09-03
Efter Reqvisition af Procurator Jngerslew for vedkommende Udlægshaver, bliver Gaarden No. 129 paa Middelgade, som besiddes af Slagtermester J. J. Grumstrup efter Kjøbecontract af 28de Februar 1837, stillet til Auction, som afholdes saaledes: Fredagen den 14de September 1838, 21de 28de hver Dags Formiddag Kl. 11. Første og anden Auction afholdes paa Aarhuus Raadstue, men tredie Auction Gaarden, der er bestaaende af 10 Fag 2 Etage Bindingsværks Forhuus, 10 Fag 2 Etage dito Sidehuus, 4 Fag 1 Etage dito dito, et Halvtag paa 2 Fag, samt Gaards og Haveplads. Conditionerne kunne erfares hos Reqvirenten. Hvilket herved bekjendtgjøres. Aarhuus, d. 29 August 1838. Auctionsretten.
Aarhuus Stifts-Tidende, 1838-09-03
Efter Reqvisition af Prokurator Jngerslew for vedkommende Udlægshaver, bliver den Kjøbmand C. J. Wulf tilhørende og iboende Andeel i Gaarden No. 36 paa Skolegade her i Byen samt hans Ret efter Kjøbecontract, indgaaet imellem ham og Kjøbmand S. Lind angaaende. Resten af bemeldte Gaard, dateret 29de October 1834, hvorefter af Kjøbesummen staaer til Rest 2000 Rbd. Sølv stillet til Auction, som afholdes saaledes: Tirsdagen den 18de September 1838, Tirsdagen den 25de dito dito, Tirsdagen den 2den October dito, hver Dags Formiddag Kl. 11. Første og anden Auction afholdes paa Aarhuus Raadstue, men 3die Auction i Gaarden, der er bestaaende af 8 Fag, 2 Etage Bindingsværk Forhuus og 9 Fag, 2 Etage Sidehuus, med øvrige Tilhørende. Conditionerne kunne erfares hos Reqvirenten Hvilket herved bekjendtgjøres. Aarhuus, d. 29 August 1838. Auctionsretten.
Aarhuus Stifts-Tidende, 1838-09-03
Mandagen den 10de September førstkommende, Formiddag Kl. 10, lader Hr. Forpagter Schmidt i Odder Kroe ved Auction bortsælge en Deel ham tilhørende Effecter, hvoriblandt 4 Speile, nogle Borde, 2 Kakkelovne, 2 Sengesteder, 3 Qvæghoveder, nogle Faar, med mere. Lysthavende indbydes. - Hads & Ning Herreders Contoir, den 28de August 1838 Lanng.
Aarhuus Stifts-Tidende, 1838-09-03
Fredagen den 7de September førstkommende, Klokken, 10 Formiddag, lader Gaardeier O. Wang formedelst Bortflytning, i sin Gaard i Tolstrup, Tammestrup ved Auktion bortsælge 5 Køer, 2 Heste, Vogne, Plouge, Harver, Hestetøi, tvende gode Mergelkarrer, en Grubekjedel, et nyt Dreierlad med 32 Jern, Patroner, m. m. et 24 Timers Stueuhr med Fouteral, med mere Ud= og Indboe. Hvilket herved bekjendtgjøres. Woer og Nim Herreders Contoir i Horsens, den 28de August 1838. Bernth.
Aarhuus Stifts-Tidende, 1838-09-03
Torsdagen den 13de September næstkommende, Kl. Eftermiddag, bliver ifølge Begjæring af Eskadrons=Saddelmager Petersen i Aarhuus, stillet til Bortsalg ved en eneste Auction, det ham tilhørende paa lille Gade her i Byen under No. 73 Litr. A. beliggende Sted, bestaaende af 5 Fag og den Stedet tilliggende Hauge. - Auctionen holdes i selve Stedet, der beboes af Guldsmed Helt, og Conditionerne erfares hos Eieren. - Lysthavende indbydes. Skanderborg, den 29de August 1838. Blichfeldt.
Aarhuus Stifts-Tidende, 1838-09-03
Onsdagen den 19de September, Eftermiddag Klokken 2, bliver paa Horsens Raadstue, ifølge det Kongelige Rentekammers Ordre, afholdt Licitation over Leverancen af 500 Tønder Rug til det Schlesvigske Curasseer-Regiment her i Horsens. - Conditionerne ligge til Eftersyn paa mit Contoir. Horsens, den 23de August 1838. Ræder.
Aarhuus Stifts-Tidende, 1838-09-03
Jfølge Bestemmelse under Skiftet efter Gjestgiver A. F. Lassens afdøde Hustrue blive de deres fælleds Boe tilhørende faste Eiendomme, nemlig : 1. Gaarden Nr. 65 paa Byens Torvegade tilligemed den dertil indkjøbte Deel af Gaarden Nr. 66 saavelsom tilstødende Huus No. 146 i Kirkestræde med paastaaende Bygninger samt Gaardsrum og Hauge. 2. Den til Gaarden ved Udskiftningen henlagte Jordlod, paa Byens Søndermark. 3. En indhegnet Toft udenfor Byens Sønderport, Held toften kaldet, med deri værende særskildte Urtehauge, og Lysthuus. 4. En indhegnet Jordlod paa Byens Nørremark saaledes som samme deels ved Udskiftningen er udlagt og deels senere indkjøbt ifølge Auctionsskjøde af 5 Marts 1824. 5. En paa samme Mark beliggende og til Grundet Markeskiel stødende Jordlod, hvorpaa haves Skjøde af 18de Decbr. 1820. 6. En Jordlod paa Holmen med indhegnet Urtehauge. 7. Et Engskifte i Flegmade, indkjøbt ved Skjøde af 9de August 1825. 8. Et Dito Engskifte i Flegmade, saaledes som samme ved Udskiftningen er udlagt, og 9. Et Engskifte i Vesterkjær saaledes som samme deels ved Udskiftningen er udlagt og deels indkjøbt ved ovennævnte Skjøde af 9de August 1825, stillede til 3 Auctioner, som afholdes Torsdagen den 13de og 27de Septbr. og Mandagen den 15de Octbr. førstkommende, hver Dags Formiddag Kl. 11; de to første Auctioner paa Byens Raadstue og den sidste i den sælgende Gaard. Denne, hvortil der haves Gjestgiverprivilegium, som følger med i Kjøbet, er særdeles fordeelagtig beliggende saavel for Gjæstgiverie som for ethvert andet næringsbrug, og har stedse været meget besøgt af Reisende. Bygningerne ere i Brandkassen assuerede for 5900 Rbd. Sølv og Heftelsen til Nationalbanken er indfriet. Gaarden opraabes deels separeret og deels under et med Jorderne, og i Tilfælde af at Eiendommen sælges samlet, kan en ikke ubetydelig Deel af Kjøbesummen blive indestaaende, i samme imod første Prioritets Panteobligation. Forestaaende bekjendtgjøres til Efterretning saavel for Liebhaver, som for Pantecreditorer i Henhold til Pl. af 22 April 1817. Veile, den 18de August 1818. Hersleb.
Aarhuus Stifts-Tidende, 1838-09-03
Bortforpagtning. Sannholm, Avlsgaard paa Samsøe, bliver Fredagen den 14de Septbr. d. A. ved een Auction, som afholdes paa Gaarden, stillet til Bortforpagtning i 10 paa hinanden følgende Aar fra 1ste Mai 1839 at regne, efter Conditioner, som fra September Maaneds Begyndelse ville findes henlagte i Knapsteds Gaard i Kbhvn., og paa Gjestgivergaardene i Aarhuus, Odense, Kallundborg, Holbek, Ringsted, Kjøge, Wordingborg Færgegaard, Nyekjøbing paa Falster og Mariboe. Grevskabet Samsøes Skriverstue, den 16de Aug. 1838. Knudsen, Jnspecteur.
Aarhuus Stifts-Tidende, 1838-09-03
Auction over forædlede Faar. Paa Forlangende af Hr. Forpagter Hilmers paa Taabdrup bliver der Løverdagen den 15de Septbr. næstk. holdt offentlig Auction over 100 Stkr. forædlede Faar. De Lysthavende indbydes til at indfinde sig paa Taabbrux om Formiddagen Kl. 10. - Haderslef i Gramm Herredsfogderie, d. 22 Aug. 1838. Thomsen.
Aarhuus Stifts-Tidende, 1838-09-03
Efter Vedkommendes Begjæring bliver den Hansted, Hospital tilhørende Gaard i Nørre-Gludsted, Eistrup. Sogn, Wrads Herred, med underliggende Jordeiendomme, af Hartkorn, Ager og Eng 4 Tdr., opbuden til Bortsalg ved Auction, som afholdes i selve Gaarden Torsdagen den 13de September næstkommende, Klokken 11 Formiddag. Lysthavende indbydes. Thyrsting og Wrads Herreders Contoir i Brædstrup, den 24de August 1838. Wittusen.
Aarhuus Stifts-Tidende, 1838-09-03
Efter tagen Beslutning under Skiftet efter afg. Gaardmand Niels Jørgensen Møller i Grønfeld, Mols Herred, bliver den hans Dødsboe tilhørende Gaard ibd., af Hartkorn 4 Tdr., med Avl og Afgrøde, Bygninger m.v. stillet til Auction, som holdes i selve Gaarden Fredagen den 14de September førstkommende, Klokken 11 Formiddag, efter Conditioner, som bekjendtgjøres ved Auctionen, og ere forinden til Eftersyn her paa Contoiret. Samme Dag bliver muligen forauctioneret det Boet tilhørende Løsøre af Besætning, Ind= og Udboe, og ville Conditionerne ved Auctionen blive bekjendtgjorte. - Lysthavende indbydes. Sønder & Mols Herreders Contoir i Ebeltoft, den 27de August 1838. Stephensen.
Aarhuus Stifts-Tidende, 1838-09-03
Efter Begjæring af Forstanderskabet for Aarhuus Cathedralskole bliver Fredagen den 14de næste Maaned, om Formiddagen Kl. 10, afholdt Auction paa Raadhuset heri Byen over Kongetienden af Thorsager Sogn til Bortforpagtning paa 1 til 5 Aar, hvortil Liebhavere indbydes. Rougs &c. Herredscontoir i Randers, d. 30te Aug. 1838. A. L. Reiersen.
Aarhuus Stifts-Tidende, 1838-09-03
Placat. Efter Foranstaltning af Skifteretten blive følgende Dødsboet efter Stiftsbogtrykker R. P. Dous tilhørende, heri Byen og paa dens Grund beliggende, Eiendomme, nemlig : 1) Det saakaldte ny Brænderie, anlagt af Nyt for 8 Aar siden, beliggende ved Søen, med dertil hørende Toft og Have, samt det til Brænderiet hørende Inventarium, hvoriblandt en Brændeviinskjedel paa 1139 Potter med tilhørende Klarekjedel. Brænderiets Gaard bestaaer af 66 Fag Bygninger, deels Grundmuur og deels Bindingsværk med Tegltag. 2) En norden for fornævnte Gaard paa den modsatte Side af Gyden beliggende Toft. 3) En Toft eller Markjord, udenfor St. Mogensport, af Areal 13 1 Td. Land geometrisk Maal. opbuden til Bortsalg ved 3de Auctioner, som foretages paa Viborg Raadhuus: Torsdagen den 13de Septbr. d. A., ) hver Dags Torsdagen den 27de f. M. Formiddag Kl. 10. og Torsdagen den 11te October f. A. Conditionerne, hvorefter en betydelig Deel af Kjøbesummen kan forventes at blive indestaaende i Brænderiet, erfares ved Auctionen, og ere forinden til Eftersyn paa Skifteforvalterens Comptoir. Denne Bekjendtgjørelse skeer tillige til Efterretning for samtlige Vedkommende i Overeensstemmelse med Placat 22de April 1817. Viborg, den 16de August 1838. E. Selmer, const.
Aarhuus Stifts-Tidende, 1838-09-03
Paa den formedelst sin skjønne Beliggenhed bekjendte Hovedgaard Ulstrup ved Randers, tæt ved den seilbare Gudenaae, er en herskabelig beboelses=Leilighed at faae tilleie førstkommende 1ste November, og om forlanges tillige Græs og Foder til 2 Heste og 4 Køer, naar man desangaaende henvender sig til Eieren. Ulstrup, den 28de Juli 1838. P. G. Koch. Trykt i Aarhuus Stiftsbogtrykkerie. 150 Rbd. ønskes tillaans i en Landeiendom, hvor første Prioritet kun er 500 Rbd. Nærmere Underretning kan faaes hos Kammerraad Fleischer. Jagten "St. Jörgen", Skipper S. M. Sørensen, begynder førstkommende Mandag at indtage Ladning af Stykgods til Altona, og kan snart være færdig til at afseile herfra, da en Deel af Ladningen ligger parat. Aarhuus, den 29de August 1838. A. Thomsen, Mægler.
Aarhuus Stifts-Tidende, 1838-09-03
Jagten de fem Brødre, Skipper Møller, afgaaer om nogle Dage til Colding med Fragtgods og Passagerer. Man melder sig ved Havnens nordre Side.
Aarhuus Stifts-Tidende, 1838-09-03
Skipper J. F. Anderschou afseiler til Odense paa Torsdag Middag.
Aarhuus Stifts-Tidende, 1838-09-03
En aldrende Handelsbetjent, som er færdig i det tydske Sprog, og skriver en god Haand, kan faae Plads, enten strax eller til 1ste November, naar han kan forevise gode Anbefalinger. Hr. Kjøbmand N. F. Møhl i Veile giver nærmere Underretning hvor Pladsen er.
Aarhuus Stifts-Tidende, 1838-09-03
Hvor en Dreng med god Opdragelse kan blive antaget i Guldsmedlære, anvises fra Adressekontoiret. J Selskabet Polyhymnig er en Tjeneste som Marqueur ledig fra 1ste October d. A. - Hvo som maatte attraae denne Post anmodes om snarest mueligt, med skriftligt Andragende, desangaaende at melde sig hos Aarhuus, den 30te August 1838. Directionen. Et Værelse med Kjøkken er at faae tilleie hos Bager I. C. Sperling.
Aarhuus Stifts-Tidende, 1838-09-03
Hos Rasmus Krog, Pottemager, i Galthen Skov, 2 1/2 Miil fra Aarhuus, er godt Bøgebrænde til 21 a 22 Mk. pr. Favn at faae tilkjøbs.
Aarhuus Stifts-Tidende, 1838-09-03
Den danske Bondeven, et Ugeblad til Nytte og Fornøielse, udgivet af Pastor Børresen i Sjælland.
Aarhuus Stifts-Tidende, 1838-09-03
Af dette Blad, der har vundet almindeligt bifald over hele Landet og allerede tæller henved 2000 Subskribenter, sluttes 2den Aargang med September Maaned, og 3die Aargang begynder med October d. A. Hver Uge. udkommer et Nummer paa et halvt Ark. Bladet faaes overalt i Danmark for 24 s. om Fjerdingaaret. De som fra Octbrønske at holde dette Blad, vilde henvende sig til een af nedenstaaende Herrer, hos hvilke ogsaa de 2 første Aargange kunne faaes: Boghandlerne Lundt i Aalborg, Kabell i Viborg, Smith og Løventhal i Randers, Kjøbmændene Secher i Grenaa og Bering i Mariager, Fuldmægtig Kehlet i Hobro, Skolelærer Thaanum i Ebeltoft, Consumtionsforvalter Beck i Skanderborg, Bogtrykker Fogh og Bogbinder Holst i Horsens, Handelsbetjent Stantenmacher i Veile, eller i Aarhuus til Jessens Boghandling. Den nye Forordning angaaende Told- og Skibs Afgifterne i Danmark faaes heftet i stivt Omslag for 5 Mk. i Jessens Boghandling.
Aarhuus Stifts-Tidende, 1838-09-03
Boghandler C. F. Busch i Nyborg indbyder til Subskrivtion paa: Dr. F. H. C. Schwarz's Huusbog forden christelige Livsviisdom, fordansket af Catechet Poselt. Det nærmere erfares af Planerne, som forefindes i alle solide Boglader i Kjøbenhavn og Provindserne; Jessens Boghandling. i Aarhuus i
Aarhuus Stifts-Tidende, 1838-09-05
No 145. Onsdagen den 5te September. Den til Forsendelse med Brevposterne Kongelig allernaadigst allene privilegerede Tarhuus Stifts-Tidende. Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1838-09-05
Fædrelandet. Fra det Slesvigske, den 27de Aug. Forat forekomme mulige Forvanskninger, ile vi med at meddele en authentisk Beretning om hvad der i de sidste Dage har tildraget sig i Staden Slesvig. Allerede i længere Tid havde Slesvigs Borgere tænkt paa at give de Deputerede, som havde stemt for Skattebevillingsretten, et Tegn paa deres Erkjendtlighed.
Aarhuus Stifts-Tidende, 1838-09-05
J en Forsamling, som til den Ende d. 22de August fandt Sted paa Raadhuuset, blev eenstemmigen et Fakkeltog med Musik anseet for meest passende, og der valgtes en Committee, deels til at indbyde de øvrige Borgere til at deeltage og deels til at styre det Hele.
Aarhuus Stifts-Tidende, 1838-09-05
Da Committeen den følgende Aften, ledsaget af et stort Antal Medborgere, atter forsamlede sig i den borgerlige Forenings Locale, havde man allerede 173 Underskrifter, som snart forøgedes til over 200. Nu blev det nærmere aftalt og en Deputation sendt til Politimesteren (Hr. Baron von Essen) for at melde, at man havde i Sinde, Søndag Aften, at bringe begge Staden Slesvigs som ogsaa nogle andre Deputerede et Hoch!" med Fakler og Musik. Da Politimesteren ønskede en skriftlig Anmeldelse, blev denne ham tilsendt, hvorpaa ogsaa strax fulgte et skriftligt Svar, som forbød Fakkeltoget. Man besluttede næste Morgen at henvende sig lige til den slesvigholsteenske Regjering med en Begjæring om dette Forbuds Ophævelse. To af Committeens Medlemmer begave sig i denne Hensigt til dette Collegiums Sæde paa Gottorp. Om Eftermiddagen fulgte det skriftlige Svar, at man derpaa ikke kunde indlade sig. Da Committeen igjen forsamlede sig om Aftenen Fredag), havde atter mange andre Borgere indfundet sig. Man kunde ikke begribe, hvorfor Politiet vilde forbyde deres forehavende, da man dog havde indrettet Alt saaledes, at enhver Uorden derved maatte undgaaes, og da man overhovedet ikke saae nogen lovlig Grund til at forbyde Borgerskabet i en loyal Stad et Fakkeltog, hvilket flere Gange var blevet tilstedet Skoledisciplene. Eftersom i Forbudet Talen kun var og Fakkeltog, saa udledede man dette fra en altfor stor Ængstelighed for Jldsvaade, og besluttede derfor at lade Faklerne blive borte, og fastsatte nu et Program. J Tilfælde af, at Politiet ogsaa skulde forhindre dette Tog uden Fakler, besluttedes det, at man skulde forsamle sig paa Raadhuuset, og da derfra ved Deputationer, som til den Ende strax bleve valgte, bevidne de Deputerede, som havde stemt for Skattebevillingsretten, den vigtigste Sag, som havde været foretaget i Forsamlingen, det slesvigske Borgerskabs Høiagtelse og Taknemmelighed, hvorefter man skulde synge Maltitz's Sang: "DerVolcker Verlangen" o. s. v. Men om Løverdagen sendte Politimesteren Committeen en Skrivelse, hvori han forkyndte, at han vilde forhindre ethvert Optog, hvilket han desuden mundtlig yttrede for flere, ligesom han ogsaa forbød at afsynge Sangen, hvis Trykning han dog havde tilladt, paa en offentlig Plads. Jgaar Aftes opfyldte Borgere og Jndvaanere allerede før den bestemte Time Raadhusets underste Værelser, da den store Sal ovenpaa endnu ikke var befriet fra Stænderforsamlingens Apparater. De vare vel 3 til 400 i Tallet, og en stor Mængde opfyldte, trods Regnen, Pladsen udenfor Raadhuuset, iblandt hvilke Hr. Politimesteren tilhest, ledsaget af sine Betjente tilfods. Inde i Raadhuuset herskede i Begyndelsen stor Utilfredshed med Politiets Fremfærd. Mange forlangte, at Toget skulde gaae for sig. Dette Forlangende gjentoges fra Pladsen udenfor, og kun med Møie lykkedes det Committeen og Protocolføreren, hvilke fremstillede Deputationers Afsendelse som det Hensigtsmæssigste, at berolige Forsamlingen; dog fattede man den Beslutning, at besvære sig hos det slesvig-holsteenskelauenborgske Cancelli og eventualiter hos Kongen selv over Øvrighedernes Fremgangsmaade.
Aarhuus Stifts-Tidende, 1838-09-05
Medens nu Deputationerne kjørte i Karether gjennem Gaderne, vare disse tildeels illuminerede. Efterat de Alle vare vendte tilbage, og havde afgivet en kort Beretning om deres Sendelse, blev af Forsamlingen udbragt og med Begeistring istemmet et tredobbelt Hoch for de ovennævnte Deputerede: det gjentoges af enkelte Grupper, dog uden Musik, da Politiet havde forbudet Stadsmusikanten at sende Musik til Raadhuuset. - Men Enhver, selv Politiet, maa rose Slesvigs Borgere for den høieste Grad af lovlig Orden, da Roligheden ikke i mindste Maade blev forstyrret.
Aarhuus Stifts-Tidende, 1838-09-05
Fra Flensborg, Haderslev og Apenrade er der, ligesom fra Kiel, sendt Takadresser til de tolv Stænderdeputerede der have stemt for Skattebevillingsretten. Det er næsten lutter anseete og dannede Mænd, hvoriblandt agtede Embedsmænd, der have undertegnet dem, og man vil ikke kunne sige, at de ikke vidste hvad de underskrev. I Adressen fra Apenrade hedder det blandt Andet: "Dybt og smerteligt har Virkeligheden grebet os, thi vor Tillid til Folkets Repræsentanter er brudt, fordi Majoriteten har undladt at gjøre den Ret, som Jngen kan bestride, gieldende for Thronen."
Aarhuus Stifts-Tidende, 1838-09-05
Flensborg. Den meget omtalte Tvast, som blev udbragt her forleden i en Præsteforsamling, forsikkres nu i Hamb. Neue Zeitung at være bleven forvansket, da den virkelig havde været saalydende: "Gott wolle uns in Guaden behuten, das wir nicht werden Sud=Jüten." Hvorhos der forsikkres, at SlesvigHolstenerne ikke, som man vil beskylde dem for, nære nogen Foragt mod den danske Nationalitet, men derimod, at de med Alvor ville tilbagevise alle Angreb paa deres Selvstændighed, Rettigheder, &c.